cyanic-selkie/wikianc huggingface dataset:
Karibisk engelsk
Karibisk engelsk (engelsk: Caribbean English) er en alminnelig betegnelse for dialekter av engelsk talt i Karibia, de fleste land ved den karibiske kysten av Sentral-Amerika og Guyana. Karibisk engelsk er påvirket av de engelsk-baserte kreolske variasjonene som snakkes, men de er ikke det samme. I Karibia er det en del variasjon i hvordan engelsk tales. Lærde er generelt sett enig i at selv om dialektene i seg selv varierer betydelig innenfor hvert av disse landene, har de alle røtter i syttehundretallets engelsk og afrikanske språk.
Vitalij Klitsjko
Vitalij Vladimirovitsj Klitsjko (ukrainsk: Віталій Володимирович Кличко, Vitalij Volodymyrovytsj Klytsjko (født 19. juli 1971 i Belovodskoje i Kirgisistan) er en ukrainsk politiker og tidligere profesjonell bokser. Han er leder av det ukrainske partiet UDAR (et akronym for «slag»).
Klitsjko var verdensmester i tungvekt i (WBO) fra 1999 til 2000, og i (WBC) fra 2004 til 2012.
Hans yngre bror er Vladimir Klitsjko, også tidligere verdensmester i tungvektsboksing.
Vitalij Klitsjko ble borgermester i Kyiv 5. juni 2014. Under Russlands invasjon av Ukraina 2022 deltok han i forsvaret av Kyiv.
Blokkmaker
Blokkmaker eller blokkdreier (gammel betegnelse: blokmager) var et håndverksfag som produserte blokkverk, taljer, klodrer, kauser, jomfruer, skipsratt og annet utstyr til seilskuter, heisekraner og liknende. Blokkmakerverkstedene var gjerne lokalisert i nærheten av skipsverft.
Tredreiing var blokkmakerens spesialitet: han hadde dreiebenk og dreierjern som sitt viktigste verktøy. Han kunne være underleverandør av dreide deler til møbler og hus.
Blokkmakerfaget er nå et utdødd håndverk, det forsvant sammen med seilskutene i første halvdel av 1900-tallet, og er blitt erstattet av industriell produksjon.
Noen blokkmakere kunne fortsette som tredreiere eller som kunstddreiere.
Vytiskorsets orden
Vytiskorsets orden (litauisk: Vyčio Kryžiaus ordinas) er en litauisk militær orden. Den ble innstiftet 23. november 1918 til belønning av dem som hadde utmerket seg i kampen for Litauens uavhengighet. I årene Latvia var innlemmet i Sovjetunionen ble ordenen ikke tildelt. Vytiskorsets orden ble gjenopptatt 15. januar 1991, etter at Litauen på nytt hadde vunnet selvstendighet. Ordenen er senere revidert ved lov i 1997. Den tildeles nå for utvist mot i forsvaret av Litauens frihet og selvstendighet. Presidenten er ordenens stormester. Vytiskorsets orden rangerer som nummer to av Litauens fire ordener, etter Vytautas den stores orden, men foran Storfyrst Gediminas av Litauens orden og Litauens fortjenstorden.
Inndeling
Ved innstiftelsen hadde Vytiskorsets orden tre grader. Etter gjenopptakelsen er antallet grader utvidet med to, slik at Vytiskorsets orden i dag er inndelt i fem grader:
I ekstraordinære tilfeller kan 1. klasse også tildeles med kjede.
Tildeling
Vytiskorsets orden tildeles for modig innsats i forsvaret av Litauens frihet og selvstendighet. Ordenen kan tildeles medlemmer av Litauens væpnede styrker, frivillige og andre borgere. Deltakere i motstanden mot okkupasjonen i årene 1940 til 1990 kan også tildeles ordenen. Unntaksvis kan den også tildeles utlendinger. Vytiskorsets orden kan tildeles posthumt. Etter gjenopptagelsen av Vytiskorsets orden ble ordenen først tildelt ofrene for Den blodige søndagen, da sovjetiske militærstyrker 13. januar 1991 gikk til angrep på sivile som demonstrerte for litauisk uavhengighet. Deretter ble mange eksillitauere, som hadde kjempet Litauens sak i utlandet, hedret med Vytiskorsets orden. Også militære offiserer som bidro til tilbaketrekkingen av fremmede lands militærstyrker fra litauisk territorium er tildelt ordenen.
Spleiselaget
Spleiselaget er et undervisningsopplegg om skatt og svart økonomi for elever i videregående skole. Hensikten er å engasjere og informere ungdom om samfunn og skatt, og å påvirke holdninger til svart arbeid.
Idrettsforeningen Hellas
Idrettsforeningen Hellas er et idrettslag fra Drammen. Klubben ble stiftet 28. oktober 1917, og har grupper for friidrett og orientering.
Klubbens hjemmebane er Marienlyst stadion. Der har klubben arrangert hovedmesterskapet i NM i friidrett i 1962 og i 2001. I Strømsåsen har klubben hytta Hellas-hytta som ble oppført i 1947.
Spleiselaget
Utgangspunkt
Dette er utgangspunktet for Spleiselaget:
Idrettsforeningen Hellas
Historie
Idrettsforeningen Hellas ble etablert 28. oktober 1917 etter at krefter i Drammens Idrætsforening og Drammens Turnforening tok til orde for å opprette en spesialklubb for friidrett i byen. Svenskfødte Hugo Erichson var blant initiativtakerne og ble foreningens første formann. Johan Støa sikret Hellas' første norgesmesterskap da han vant 10 000 meter under NM i 1924. Støa ble to år senere tildelt Egebergs ærespris, en prestasjon senere også Bjarne Bryntesen oppnådde, etter blant annet NM-gull i tikamp i 1935.
Spleiselaget
Utgangspunkt
«Noen venner setter seg ned en kveld med pizza, brus og en DVD de har leid. Sammen skal de spleise på utgiftene. Men hva skjer hvis en av dem nekter å betale sin andel? Opplever vi det samme i det norske samfunnet?»
Idrettsforeningen Hellas
Historie
Flest norgesmesterskap for klubben har Bjørn Thorkildsen, som tok fire gull i høyde i perioden 1955–1960.
Spleiselaget
Utgangspunkt
Spleiselaget inviterer til at du skal ta dine egne valg, basert på nyttig informasjon om skattesystemet. Både skolebesøkene og web-siden vil kunne hjelpe til med valgene.
Det er Skatteetaten og Samarbeid mot svart økonomi som står bak satsingen.
Nettside
Spleiselaget har en egen nettside, http://www.spleiselaget.no. Nettsiden inneholder målrettet informasjon for ungdom, men har også en svartjeneste hvis man ikke finner svar på sitt konkrete spørsmål.
Idrettsforeningen Hellas
Historie
Hellas tok orientering på programmet i 1939.
John Hughlings Jackson
John Hughlings Jackson (født 4. april 1835 i Providence i Green Hammerton, Yorkshire, død 7. oktober 1911) var en britisk (engelsk) lege (nevrolog). Han er mest kjent for sine oppdagelser innen epilepsi, og har en variant av epilepsi (Jacksonian epilepsi) oppkalt etter seg. Han var en av grunnleggerne av det vitenskapelige tidsskriftet Brain (grunnlagt 1878), som også utkommer i dag.
Jon Lid
Jon Lid (født 7. juni 1907 i Drangedal, død 29. januar 1966 ) var en norsk bibliotekar, mest kjent fra sin tid som sjefbibliotekar i NRKs arkiver der han i 1957 oppga å ha 27 000 bind og en uhorvelig mengde tidsskrifter.
Han flyttet til Lommedalen i 1909, så Sandvika før han tok examen artium 1927 på Stabekk og kunne starte på bibliotekkurs ved Deichmanske bibliotek. Han avbrøt sine cand.philol-studier da Wollert Keilhau hentet ham til Stortingets bibliotek i 1930 og gjorde ham til sin nærmeste medarbeider for leksikonet Kringla Heimsins. Etter tre år gikk han til NRK som sekretær for riksprogramsjef Olav Midttun og fra 1937 som bibliotekar for kringkastingen og altså sjefbibliotekar fra 1946. Han var også redaksjonssekretær for Aschehougs konversasjonsleksikon 1939–1951 og medredaktør for Familieboken.
1352 Wawel
1352 Wawel er en hovedbelteasteroide. Den ble oppdaget 3. februar 1935 av Sylvain Julien Victor Arend ved Observatoire Royal de Belgique i Uccle.
Milcah Chemos Cheywa
Milcah Chemos Cheywa (født 24. februar 1986) er en kenyansk friidrettsutøver som konkurrerer i langdistanseløp og hinderløp.
I VM 2009 deltok Cheywa på 3000 meter hinder etter bare få måneder med trening i øvelsen. Hun vant bronsemedaljen med ny personlig rekord på 9.08,57.
Athen (kommune)
Kommunen Athen (gresk: Δήμος Αθηναίων, Dímos Athinéon, «Athenernes kommune») er den største kommunen i Hellas med 745 514 innbyggere ved folketellingen i 2001. Den utgjør sentrum i byområdet Athen, Hellas hovedstad. Administrativt hører kommunen inn under prefekturområdet med samme navn og prefekturet og periferien Attikí.
Parlamentsvalget i Sør-Korea 2004
Parlamentsvalget i Sør-Korea 2004 ble avholdt 15. april 2004. Det nyetablerte Vårt åpne parti og andre partier som støttet president Roh Moo-hyun vant en majoritet i nasjonalforsamlingen.
Resultater
Inkludert suppleringsvalg per 18. november 2007.
Ekspedisjonssjef
Ekspedisjonssjef er tittelen på en avdelingsleder i et norsk departement. Det er den nest høyeste embetsmannsstilling etter departementsråden. Tittelen benyttes også av Riksrevisjonen.
Tittelen reflekterer ansvar for å sende ut, «ekspedere», brev og offisielle skriv fra departementet. Tidligere var de fleste med dette ansvaret tittelen ekspedisjonssekretær, og kun noen av disse ekspedisjonssjef. På 1900-tallet ble ekspedisjonssjef den vanlige betegnelse for avdelingsleder i et departement.
Ved lovfestingen av Universitetsfundatsen for det kongelige Norske Frederiks Universitet i Christiania (nå Universitetet i Oslo) fastslo man samtidig at alle ekspedisjonssekretærer skulle ha «høiere videnskabelig Dannelse», noe som innebar embetseksamen i teologi, jus, medisin, eller historisk-filosofiske fag. Frem til 1939 var kravet om embetseksamen ubetinget, inntil ny lovgivning åpnet for at Kongen kunne fravike kravet.
Det formelle kravet om embetseksamen utgikk etter at Lovstrukturutvalget i 1990 påpekte at departementsrådene, som fikk sin inntreden i departementene på 50-tallet, ikke hadde et tilsvarende krav om embetseksamen. Utvalget påpekte i tillegg at når Kongen er tilsettingsmyndighet for alle ekspedisjonssjefer, og Kongen også er dispensasjonsmyndighet etter loven, har loven i seg selv ikke lenger noen betydning. Loven ble følgelig opphevet fra 1990.
Meile
Meile (gammelnorsk: [ˈmɛile], «den vakre») er i den norrøne mytologien en av Odins seks sønner og bror av Tor. Meile er nevnt i Den eldre Edda, satt sammen på 1200-tallet fra tidligere tradisjonelle kilder, og Den yngre Edda, skrevet på 1200-tallet av Snorre Sturlason. Bortsett fra Meiles forhold til Odin og Thor, er det ikke gitt ytterligere opplysninger om guddommen i noen av kildene. Meile nevnes i Hårbardsljod der Tor kvad: «Eg er Odins son og bror til Meile». Siden Odin hadde seks sønner og Tor spesifikt bare nevnte Meile, kan man kanskje gå ut ifra at de også hadde samme mor, nemlig Fjorgyn.
Meile får fire omtaler i Den yngre Edda-fortellingen Skáldskaparmál. Kapittel 17 inneholder vers fra diktet Haustlöng (tilskrevet 1000-tallets skald Þjóðólfr av Hvinir), der Thor omtales som «Meiles bror». I kapittel 22 er det gitt ytterligere sitater fra Haustlöng, hvor det brukes en kenning for åsen Hœnir som refererer til Meile («step-Meile»). Kapittel 23 inneholder et sitat fra et verk av Þjóðólfr av Hvinir som omtaler Thor som «Meiles bror». I kapittel 75 er Meile oppført blant navn på æsene og som en sønn av Odin (mellom gudene Balder og Víðarr).
Oddbjørn Leirvik
Oddbjørn Birger Leirvik (født 18. august 1951 i Ålesund) er professor emeritus i interreligiøse studier ved Det teologiske fakultet, Universitetet i Oslo. Hans primære forskningsfelt er islam og kristen-muslimske relasjoner; religionsdialog; religionsteologi; flerkulturell etikk; religionskritikk. Fra 2006 har han vært leder for masterstudiet i Religion og samfunn ved Det teologiske fakultet, der han i perioden 2015-2018 var studiedekan. I perioden 2004-2010 var han medlem av den sentrale forskergruppen i forskningsprogrammet Kulturell kompleksitet i det nye Norge, Culcom ved Universitetet i Oslo. Fra 2011 til 2013 ledet han det tverrfaglige forskningsnettverket Religion i pluralistiske samfunn (PluRel ) ved Universitetet i Oslo. Han er også en av initiativtakerne til European Society for Intercultural Theology and Interreligious Studies (styremedlem 2005-2011, leder 2011-2013).
Han har tidligere vært stipendiat ved Det teologiske fakultet (fra 1996), prest ved og leder for dialogsenteret Emmaus (1993-1996), prest i Paulus kirke i Oslo (1984-1993), og studentprest/generalsekretær i Norges Kristelige Studentforbund (1979–1983).
Leirvik har vært engasjert i oppbygning av flere fora for religionsdialog i Norge. Han var blant initiativtakerne til Kontaktgruppa for Mellomkirkelig råd og Islamsk Råd og var leder/medlem av gruppa fra starten i 1993 til 2008 (varamedlem 2008-2013). Fra begynnelsen av 1990-tallet var han også involvert i utviklinga av dialogsenteret Emmaus (nå: Kirkelig dialogsenter) og deltok i organiseringa av de store tros- og livssynsdialogene ved Nansenskolen (mellom 1992 og 1997). Leirvik har også vært medlem av kontaktgruppa mellom Den norske kirke og Buddhistforbundet og er fra 2014 medlem av kontaktgruppa mellom Den norske kirke og Human-Etisk Forbund (opprettet 2014). I 2014 ble Leirvik tildelt Samarbeidsrådet for tros- og livssynssamfunns Dialogpris.
Leirvik var medlem av styret for Oslokoalisjonen for tros- og livssynsfrihet fra 2000 til 2008, og av det statlige Tros- og livssynspolitisk utvalg fra 2010–2012. Han var medlem av Teologisk Nemnd under Mellomkirkelig råd for Den norske kirke (for perioden 2008-2015), og av redaksjonen for tidsskriftet Kirke og kultur (2008-2017, vitenskapelig redaktør fra 2010).
Bibliografi
Leirviks publikasjoner (bøker og artikler)
Jean-Martin Charcot
Jean Martin Charcot (født 29. november 1825 i Paris, død 16. august 1893 i Morvan) var en fransk nevrolog som jobbet ved Salpêtrière-hospitalet i Paris. Sigmund Freud og Alfred Binet studerte begge hos Charcot.
Liv og virke
Charcot arbeidet og underviste ved Salpêtrièrehospitalet i 33 år. Hans ry som instruktør tiltrakk studenter fra hele Europa. I 1882 etablerte han en nevrologisk klinikk ved Salpêtrière, den første av sitt slag i Europa.
Han var verdens første professor i nevrologi og regnes av mange som den moderne nevrologis grunnlegger. Han beskrev den kliniske tilstanden sclérose en plaques, i dag kjent som multippel sklerose. Han var også den første til å skrive om amyotrofisk lateralsklerose, astasi, claudicatio intermittens og herpes zoster.
Charcot var også beskjeftiget med hypnose. Han trakk paralleller mellom hysteri og hypnose. En person som opplevde hysteri gjennomgikk de samme tilstandene som en person som ble hypnotisert: kramper, raseri, redsel, hukommelsestap. Charcot mente at hypnosen, som hysteriet, skyldtes et svekket nervesystem. Gjennom sine offentlige demonstrasjoner av hypnose på pasienter, beskrev han pasientens symptomer og gjennomførte behandling.
Charcot vakte sterke sym- og antipatier blant tidens leger. Mange beundret ham som en dramatisk og sterk lederfigur. Han syntes å ha et magnetisk skuespillertalent somr gjorde at han med sin blotte utstråling kunne utøve en suggestiv makt over mennesker som var mottagelige for hypnose. Av andre er han blitt kritisert for å anvende mennesker som forskningsmateriale.
Karakteristisk for Charcot er uttalelsen at «teorier er bra å ha, men de hindrer ikke at fakta eksisterer» - La théorie, c'est bon, mais ça n'empêche pas d'exister.
Charcots arbeider blir beskrevet inngående av Axel Munthe i Boken om San Michele. Også i Henri Ellenbergers standardverk Die Entdeckung des Unbewußten: Geschichte und Entwicklung der dynamischen Psychiatrie von den Anfängen bis zu Janet, Freud, Adler und Jung gir en utførlig fremstilling av Charcots virke.
Noen av Charcots mest kjente medisinske studenter var Georges Gilles de la Tourette, Joseph Babinski, Gheorghe Marinescu, Pierre Janet og Charles-Joseph Bouchard.
Han var far til legen og polarforskeren Jean-Baptiste Charcot.
Francis Gary Powers
Francis «Frank» Gary Powers (født 17. august 1929 i Jenkins i Kentucky i USA, omkom i 1. august 1977 Burbank i Los Angeles County i California) var en amerikansk pilot som 1. mai 1960 ble skutt ned i sitt U-2 spionfly, som var på tokt på vegne av CIA, under et oppdrag over Sovjetunionen. Denne hendelsen førte til den såkalte U2-affæren.
Liv og virke
Powers ble utdannet pilot ved Turner flybase i Georgia på Republic F-84 Thunderjet, og tjenestegjorde som kampflyger i Koreakrigen. Her ble han rekruttert til å arbeide for CIA på grunn av sin dyktighet til å fly en-motors jetfly. I 1960 var han allerede en erfaren pilot når det gjaldt å gjennomføre spionoppdrag.
Den 1. mai 1960 tok det amerikanske spionflyet U-2 av fra Peshawar i Pakistan, med Francis Gary Powers ved spakene. Planen var at det skulle fly over Sovjetunionen og deretter lande i Bodø. Oppdraget gikk ut på å fotografere ICBMer under utplassering i området rundt Sverdlovsk og Plesetsk. Det hadde tidligere blitt gjort flere forsøk på å skyte ned slike fly, men dette hadde mislyktes fordi flyet opererte i en ekstrem høyde i forhold til de fleste andre fly. Noen få typer rakettluftskyts var istand til å nå flyet, men ved å ikke komme for nær rampene, og ved å ikke gi disse tilstrekkelig varslingstid, hadde de tidligere flygningene lykkes. Under denne flyturen var det lagt inn en sving som brakte flyet innen rekkevidden til et rakettbatteri to ganger.
Da flyet ble oppdaget, ble det skutt til sammen 14 SA–2 Guideline bakke-til-luft-missiler, hvorav ett detonerte tilstrekkelig nær flyet. Powers hoppet ut og landet i fallskjerm, uten å utløse kameraenes selvødeleggelsesmekanisme.
Ifølge hans egen bok Operation Overflight er det en misforståelse at hele flyet kunne sprenges.
Det er senere antatt at han fryktet at mekanismen ikke hadde den påståtte forsinkelsen.
Powers sa seg skyldig i tiltalen og ble dømt for spionasje 19. august, og han ble deretter idømt tre års fengsel og sju års tvangsarbeid. Han avtjente ett år og ni måneder før han ble løslatt fra sovjetisk fangenskap den 10. februar 1962 gjennom en utveksling sammen med Frederic Pryor, en amerikansk økonomistudent som var anklaget for spionasje mot Øst-Tyskland, mot den sovjetiske KGB-obersten Rudolf Abel (Vilyam Genrikhovisj Fisher). Utvekslingen skjedde på Glienicke Brücke, som går fra Potsdam i det tidligere Øst-Tyskland til Vest-Berlin.
Etter at han kom hjem til USA forlot Powers den militære løpebanen, og arbeidet først som testpilot og deretter som flygende trafikkreporter for radio.
Powers døde i en helikopterulykke i 1977. Han hadde da overvåket en skogbrann i Santa Barbara County. Da han returnerte gikk helikopteret tom for drivstoff og kræsjet nær flyplassen i Burbank (idag «Bob Hope-flyplass»).
I 1998 avslørte nedgradert materiale at flygingen hadde vært et felles oppdrag for både USAF og CIA. På 40-årsdagen for U2-affæren i 2000, ble familien tildelt hans posthume æresbevisninger; Prisoner of War Medal, Distinguished Flying Cross, Silver Star og National Defense Service Medal. I tillegg tildelte CIAs direktør George Tenet Powers posthumt CIAs medalje Intelligence Star for lojalitet og ekstraordinært mot i tjeneste.
Powers ble i 2015 portrettert av Austin Stowell i filmen Bridge of Spies.
Domenico Ghirlandaio
Domenico Ghirlandaio, egentlig navn Domenico di Tommaso Curradi di Doffo Bigordi (født 1449, død 11. januar 1494) var en italiensk renessansemaler fra Firenze. Han tilhørte den såkalte «tredje generasjon» innenfor den florentinske skole, sammen med Verrocchio, Pollaiolobrødrene (Antonio og Piero) og Sandro Botticelli. Ghirlandaio var leder av et stort og effektivt kunstverksted som omfattet hans brødre Davide og Benedetto Ghirlandaio, hans svoger Sebastiano Mainardi fra San Gimignano og senere også hans sønn Ridolfo Ghirlandaio. Blant de mange lærlinger som passerte hans verksted og som studerte freskomaleri, er den mest kjente Michelangelo.
Ghirlandaios særskilte talent var hans dyktighet i avbildningen av samtidens liv og portretter av samtidens mennesker innenfor konteksten av de religiøse fortellinger. Det gjorde ham meget populær og skaffet ham store bestillinger. Hans ry var særlig tuftet på hans freskomalerier med en høytidelig stil som speilet utviklingen til det florentinske maleriet i tiden før Leonardo da Vinci. Hans tidligste kjente verk er freskene til alteret i Ognissanti-kirken i Firenze, malt i 1472-73. Senere malte han sankt Hieronymus og Nattverden for samme kirke, begge i 1480. I 1481-82 malte han to fresker i Det sixtinske kapell. Den bevarte fresken, Apostlene Petrus og Andreas får kallet, er et eksempel på Ghirlandaios bruk av folk han kjente som vitne til ei religiøs hending. I freskene i Sassettikapellet i Santa Trinità i Firenze innlemmet han portrett av medlemmene av de mektige familiene Medici, Sassetti og Spini.
Omdømme og ettermæle
Ghirlandaio arbeidet hovedsakelig med freskomalerier med et antall betydningsfulle verker utført i tempera. Vasari uttalte at Ghirlandaio var den første som oppga, for en stor del, å benytte forgylling i sine bilder, representerte i å male ethvert objekter som var gjort av gull. Det var ikke gjeldende for hele hans produksjon, enkelte av hans bilder, eksempelvis alterstykket til Gjeternes tilbedelse (i dag i akademiet i Firenze) ble lagt med bladgull.
I henhold til William Michael Rossetti var Ghirlandaios «komposisjonelle skjema samtidig storslått og passende i overensstemmelse med 1400-tallets beherskete og klassifiserende forsøk. Hans chiaroscuro, i betydningen av realistisk sjattering og tredimensjonalisering, var rimelig avansert, slik hans perspektiv var det.» I henhold til Vasari var hans følelse for perspektiv så skarpsindig at han da han tegnet antikke romerske monumenter som Colosseum arbeidet han utelukkende ved øyet, og da det senere ble målt ble det vist å ha matematisk nøyaktige proporsjoner og lineært perspektiv.
Ghirlandaio er kreditert som lærer av Michelangelo. Francesco Granacci er en annen av hans elever. I henhold til Vaseri ble de to sendt av Ghirlandaio til Mediciakademiet da Lorenzo de'Medici anmodet om hans to beste elever. Selv om Michelangelo vurderte seg selv som hovedsakelig en skulptør, etterfulgte han sin mester som freskomaler i Det sixtinske kapell og da i en slik grad at han overgikk alle andre der.
Ghirlandaio ble meget høyt verdsatt av Vasari: «[Ghirlandaio] som, fra hans talent og fra hans storhet og det store antall av hans verker, kan bli kalt for en av de aller viktigste og mest framragende mestre i sin tid...» På 1800-tallet priste Jacob Burckhardt og andre ham for hans komposisjoner, for hans tekniske dyktighet, og for den levende kvaliteten i hans figurer, vurdert av Archibald Joseph Crowe og Giovanni Battista Cavalcaselle som å være like innovative som de til Giotto hadde vært. Tidlig på 1800-tallet hadde derimot beundringen for hans verker dalt og det var ikke før i 1994, jubileet på 500 år for kunstnerens død at ny interesse ble vekket. På denne tiden ble det holdt symposium og større monografier ble utgitt.
Våttån
Våttån (også kalt Våttåhaugen) er et utsiktspunkt og severdighet i Indre Fosen kommune i Trøndelag. En 1 km lang tursti fra parkeringsplassen fører opp til utsiktspunktet som ligger på 332,09 meter over havet. Fra utsiktspunktet har man utsikt over hele tettstedet Leksvik, samt store deler av Trondheimsfjorden inkludert Trondheim.
Navnet Våttåhaugen, eller Vottahaugen som det het i gamle dager er ganske enkelt oppkalt av Votta og Haug. Votta er en gammel betydning for varde, som ble brukt til og varsle ufred.
Ifølge sagn skulle Våttå-trollet bo på toppen av Våttåhaugen. Den ble en gang så sint på kirkeklokkene fra Leksvik kirke at han kastet en stor stein mot kirka, men bommet så steinen ble liggende igjen på stranda. Senere blir Våttåhaugen kjent gjennom reiseskildringer av Gerhard Schøning i 1774. Under 2. verdenskrig ble Våttåhaugen bygd om til en tysk militær base med tårn, skyttergraver og bomberom i ei hule. Både hula og skyttergravene er fortsatt der i dag.
Reiseskildring fra 1774
I Gerhard Schønings reiseskildringer "Reise gjennom en deel af Norge" kan vi fra en reise han gjorde 23. mai 1774 lese følgende:
''Østen for, eller i N.O. fra Lexviikens kirke, ligger et temmelig høit Biærg, kaldet Votta-Haugen, fordi her, i Ufreds Tiider, holdes en Votta eller Vare. Den 23de Maji giorde jeg dithen, i Selskab med Oberst Lieutenant Krog, en Spadser-tour, til Fots, og maatte passere en temmelig brat og vanskelig Vei, førend vi komme did op. Biærget er overalt bevoxet med skov, og Udsigten derfra er meget fri prægtig. Man kunde herfra see Staden Throndhjem ganske tydelig, og som man berettede, Grændse-Fiældene ved Suul eller deromkring. Det meeste af Lexviikens bygd, indslutte rundt om, paa de 3 siider, af skov-bevoxne Biærge, paa den fierde, af Havet eller Lexviik-Bugten saaes her underliggende, som et vidt udstrakt Theater, med adskillige Høie og dermed afvexlende Dolpe eller smaa Date derimellom.''
Krasnoznamensk (Moskva oblast)
Krasnoznamensk (russisk: Краснозна́менск) er en lukket by i Moskva oblast i Russland. Frem til 1994 var byen kjent som Golitsyno-2. Innbyggertall: 28 044 (folketelling 2002). Bystatus ble innvilget i 1981.
Byen er hjemsted for et russisk reserve-kontrollsenter, og et primært kontrollsenter for militære satellitter, noe som gjenspeiles i byens våpenskjold.
Marsvin
Marsvin er en gnager av familien Caviidae. Marsvinene har en ganske flat nese, en kraftig behåret kropp og en svært kort (nesten usynlig) hale. De er utelukkende planteetere, og er ikke i stand til å ta til seg næring fra kjøtt eller melkeprodukter. Det finnes ni forskjellige arter av marsvin, hjemmehørende i forskjellige regioner i Sør-Amerika. Det tamme marsvinet, Cavia porcellus, stammer fra Andes-regionen (Peru, Bolivia, Ecuador) hvor det har vært domestisert i over 4000 år, hovedsakelig som en kilde til kjøtt, men i nyere tid også som kjæledyr og til forskning. Ville marsvin har kort, grå eller brun pels mens tamme marsvin har en rekke forskjellige farger og hårlengder.
Tross navnet er de ikke beslektet med griser. Deres figur og klynkende griseaktige lyder er sannsynligvis årsaken til assosiasjonen med svin. Marsvin ble tidlig tatt brukt som en kilde til ferskt kjøtt ombord i skip som krysset Atlanterhavet, og ble slik tatt med til Europa. Derav det norske navnet marsvin, fra tysk Meerschweinchen, «små hav-griser».
Levealder og formering
Vanlig levealder i fangenskap er fra 4 til 8 år, mens ville marsvin er byttedyr og kan derfor ha betydelig kortere levealder. Marsvinet kompenserer for dette med hurtig formering. Hunnmarsvin kan være fruktbare fra de er 3 uker gamle, og har løpetid med svært stor sjanse for befruktning umiddelbart etter at de har født. Et hunnmarsvin går drektig i omkring 68–72 dager, og får fra 1–8 unger – som oftest tre eller fire. Både ungedødelighet og barselsdødelighet er høy hos marsvin. Eiere av marsvin som kjæledyr frarådes derfor å la sine kjæledyr bli drektige, og heller overlate marsvinavl til profesjonelle oppdrettere.
Samfunn og adferd
Marsvin er sosiale flokkdyr, og vantrives alene. Ville marsvin bor i kolonier på inntil 20 individer – som regel dominert av ett enkelt hannmarsvin med et harem av hunndyr. Individuelle marsvin etablerer territorium, og både hannkjønn og hunnkjønn kan knuffe med flokkmedlemmer av eget kjønn om dominans. Dominante hannkjønn vil utstøte andre hannkjønn fra flokken, mens dominante hunnkjønn krever førsterett til privilegier som mat og hvileplasser. Hannmarsvin slåss ikke der det er etablert en rangorden, men kan komme til å slåss med ukjente hanner, særlig når et fruktbart hunnmarsvin er til stede.
Ville marsvin kan tilbakelegge store avstander i løpet av en dag og har utmerket hukommelse for rutene til steder hvor mat kan finnes. De leter etter mat i flokk, og når en gruppe marsvin spiser, vil som regel én av dem stå vakt etter rovdyr. Ville marsvin er mest aktive i skumringen (når det er vanskeligst å se for rovdyr), mens tamme marsvin sprer perioder med aktivitet og avslapning tilfeldig rundt på hele døgnet etter som når de får være i fred.
Cand.oecon.
Cand.oecon. (forkortelse for candidatus/candidata oeconomices) er en akademisk grad som ble innført ved Det juridiske fakultet ved Det Kongelige Frederiks Universitet i 1905. Den var opprinnelig en tilleggseksamen, normalt avlagt etter to års studier, i statsøkonomi, fortrinnsvis for juridiske kandidater. Etter hvert ble utdannelsen åpnet også for andre enn de som hadde en akademisk eksamen fra før, slik at man kunne begynne rett på studiet i statsøkonomi. Graden cand.oecon. kvalifiserte ikke i seg selv for embeder, men var opprinnelig ment som en videreutdannelse for jurister, etter hvert eventuelt som en kortere selvstendig utdannelse.
Marsvin
Samfunn og adferd
Marsvin kommuniserer ved hjelp av lyder og kroppsspråk. Spesielt lydspråket er svært avansert sammenlignet med andre gnagere, og er ikke fullstendig kartlagt eller forstått av vitenskapen. Tamme marsvin bruker enkelte lyder utelukkende til å kommunisere med mennesker, snarere enn med andre marsvin.
Terrell County (Texas)
Terrell County er et fylke i den amerikanske delstaten Texas. Det ligger i den vestlige delen av staten og det grenser mot Pecos County i nord og vest, Crockett County i nordøst Val Verde County i øst og mot Brewster County i sørvest. Det har også grense mot Mexico i sør.
Cand.oecon.
I 1934 ble cand.oecon. en selvstendig femårig eksamen i økonomi. Graden ble tildelt av Det juridiske fakultet, hvor økonomifaget hørte til, frem til 1966, da Økonomisk institutt ble en del av Det samfunnsvitenskapelige fakultet. Graden ble tildelt frem til vårsemesteret 2007 og er nå erstattet med mastergraden. I tillegg til å bli tildelt av Det juridiske fakultet ved Universitetet i Oslo, hvor økonomisk seksjon hadde ansvaret for undervisningen i økonomi, og senere av Økonomisk institutt ved Det samfunnsvitenskapelige fakultet, ble graden tildelt av Norges Handelshøyskole.
Terrell County (Texas)
Terrell Countys totale areal er 6 107 km² hvorav 0 km² er vann. I 2000 hadde fylket 1 081 innbyggere og administrasjonssenteret ligger i byen Sanderson. Fylket har fått sitt navn etter senator Alexander W. Terrell.
Marsvin
Lydspråk
De vanligste lydene er:
Kroppsspråk
Marsvin har også kroppsspråk de ofte bruker til å uttrykke humøret sitt. Det kan på grunn av kroppsspråket bli problematisk å blande marsvin med andre dyr i buret, da kroppsspråkene kan misforstås mellom dyrene.
De vanligste oppførslene er:
Marsvin som kjæledyr
Marsvin egner seg fortreffelig som kjæledyr. Det er et vakkert og søtt dyr med et vennlig (om enn sjenert) vesen og artige manerer. I motsetning til mus og hetterotter er marsvin ikke assosiert med skadedyr, og i motsetning til hamstere og ørkenrotter er marsvin lette å temme og i stand til å forme bånd med sine eiere.
Som typiske byttedyr er marsvin svært forsiktige av natur, og en av de store gledene ved marsvinhold er nettopp å oppleve tillit fra dette lille, sjenerte vesenet. Marsvin er relativt renslige, og avføringen deres er tilnærmet luktfri. De kan til en viss grad dotrenes, og de kan læres opp til å gjenkjenne sitt eget navn, men er generelt vanskeligere å trene enn for eksempel tamrotter eller katter. De er ikke i stand til å forstå straff, og kan kun trenes gjennom tålmodighet og belønninger.
Marsvin krever adskillig med plass. Marsvinforeninger anbefaler ofte at marsvinburet er minst 0.75 kvadratmeter stort for et enkelt marsvin, og helst over 1 kvadratmeter. Det er sjelden så store bur selges i dyreforretninger, og mange marsvinbur er derfor hjemmesnekrede. Små bur kan lede til vantrivsel, dårlig helse, og til slåsskamper av ren kjedsomhet. Det er derfor vel verd å bruke litt tid og energi på å skaffe dyrene et bur som er romslig nok. I tillegg bør marsvin daglig slippes ut av buret for å kunne boltre seg på et enda større område.
Åsgard
Åsgard er en veldig gudeborg, beskyttet av tykke murer. For å komme dit må man ri over regnbuebroen Bifrost. Rundt Midgard ble det reist sterke forsvarsverker – for utenfor, i det ville og ukjente, herjer mørke og uhyggelige krefter. Her – i Utgard og Jotunheim – bor jotner og troll. Slik er alt ordnet: lik årringer i tre. Og ytterst ute – på alle kanter – bølger det store verdenshavet. Her bor også Midgardsormen.
Marsvin
Marsvin som kjæledyr
I marsvinets naturlige leveområder er floraen dominert av tørketålende og robuste gressarter. Tilgangen på friskt, grønt gress er derfor begrenset til vekstsesongen; resten av året er gresset stivt, tørt og høylignende, og derfor grovt og lite næringsrikt. For å kunne utnytte dette magre nærinsgrunnlaget har marsvinet utviklet kraftige tenner med en konstant vekst, og de er nærmest programmert til å spise store deler av døgnet.
Åsgard
Midt i Åsgard har gudene plantet et tre, Yggdrasil. En av røttene ligger i Åsgard, en annen rot er i Jotunheim og en tredje i Nivlheim. Grenene strekker seg så langt ut at de favner hele verden. Yggdrasil er verdens sentrum – og så lenge treet er grønt og frodig, og bærer friske skudd – så lenge vil verden bestå.
Marsvin
Marsvin som kjæledyr
At kostholdet til marsvin i så stor grad er basert på fersk frukt og grønnsaker gjør at disse dyrene ikke er spesielt billige å holde som kjæledyr sammenliknet med andre små gnagere.
Åsgard
Ved en kilde i Åsgard lever det tre skjebnegudinner – Urd, Verdande og Skuld. De kalles norner. Nornene kjenner skjebnen til hvert levende vesen og vet hvordan det vil gå med alt og alle.
Marsvin
Marsvin som forskningsdyr
Marsvin ble i begynnelsen av det 20. århundre ofte brukt i medisinsk forskning, noe som har gitt opphav til at det engelske uttrykket «guinea pig» kan bli brukt om et hvilket som helst offer for eksperimentell forskning – omtrent som det norske uttrykket «forsøkskanin».
I dag er det vanligere å utføre denne typen forskning på rotter og mus, siden disse formerer seg raskere og har bedre kartlagte gener, men marsvinet har fortsatt enkelte vitenskapelige bruksområder blant fordi de – til forskjell fra rotter, men i likhet med mennesker – ikke selv produserer C-vitamin.
Marsvin som matdyr
Marsvinkjøtt regnes som en delikatesse, og skal minne om smaken av hare eller vaktel. Marsvinet har en tynn og porøs benbygning. Dermed kan det lille dyret by på overraskende mye kjøtt. Marsvinkjøtt har mye protein, men lite fett, og regnes som sunnere enn mer vanlige kjøttyper. I nyere tid har peruanske forskere avlet frem et «supermarsvin» som blir inntil 2kg tungt.
Innvandrere fra Andes-regionen har tatt med seg mattradisjonene til sine nye hjemland, og marsvinkjøtt selges dermed også i enkelte byer i Europa og Nord-Amerika.
Terrell County (Texas)
Fylket ligger i den meget tørre regionen Trans-Pecos, den aller vestligste i delstaten, i en nordlig del i den store Chihuahuaørkenen.
NM i ishockey 1984
NM i ishockey 1984 var det 45. norgesmesterskapet i ishockey.
vant sitt første norgesmesterskap etter å ha vunnet finalen mot.
Marsvin
Marsvinraser (tammarsvin)
Det er mange ulike marsvinraser, men kun rundt 20 stykker som er vanlige å ha som kjæledyr. Kjæledyrsrasene har stort sett samme kroppsfasong og adferd, mens pelsen varierer i stor grad. Når man skal ha marsvin som kjæledyr er det derfor først og fremst mengden med pelsstell som er ulike avhengig av rasen. Unntaket er raser som Baldwin og Skinny som i stor grad mangler pels. Man må ta ekstra hensyn til disse rasene i forhold til fôr, innredning av bur, og temperatur i rommet. Det finnes også raser som er avlet frem for å ha større kroppsmasse, men disse er ikke å se i kjæledyrsindustrien.
Åsynjer
Åsynjer er i den norrøne mytologien gudinner, det vil si kvinnelige æser. De bor i Åsgard sammen med de andre æsene. Norrøn stavemåte står i parentes.
De viktigste åsynjene:
Andre åsynjer:
Asynjur
Andreas Lindberg
Lindberg har tidligere spilt for Ranheim. Han kom dit fra GIF Sundsvall foran sesongen 2009, etter at GIF Sundsvall rykket ned fra svenske Allsvenskan og tidligere GIF Sundsvall-trener, Per Joar Hansen, ble ansatt som trener i Ranheim.
Lindberg holder et høyt nivå, og bidro i stor grad til at Ranheim befestet sin posisjon i toppen av 2. divisjon avdeling 4 foran opprykket til Adeccoligaen. Storspillet gjorde ham aktuell som spiller for Rosenborg, som var på utkikk etter ny keeper på grunn av at kontraktene til både Alexander Lund Hansen og Espen Johnsen gikk ut etter 2009-sesongen. Lindberg har allerede vært på flere treninger med laget.
Lem
Lem kan vise til:
Andreas Lindberg
Lindberg har tidligere spilt for klubbene GIF Sundsvall, IFK Norrköping, Skellefteå og Sunnanå. Lindbergs moderklubb er IFK Viksjö.
Slaget ved Menorca
Slaget ved Menorca (20. mai 1756) var et sjøslag som Frankrike vant over Storbritannia. Slaget markerte starten på sjuårskrigen i Europa. Kort tid etter Storbritannia erklærte krig mot Huset Bourbon, møttes skvadronene deres i Middelhavet utenfor øyen Menorca.
Det britiske tapet førte til at den britiske kommandanten admiral John Byng ble stilt for krigsrett og henrettet for «manglende evne til å gjøre sitt ytterste» for å heve beleiringen av den britiske garnisonen på Menorca.
Bakgrunn
Franskmennene hadde truet den britiske garnisonen på Menorca, som hadde kommet under britisk kontroll under den spanske arvefølgekrigen i 1708. Storbritannia og Frankrike hadde alt kriget i koloniene i Den nye verden tidligere i 1754 (den franske og indianske krig) og på dette tidspunktet gikk ikke konflikten særlig bra for Storbritannia. Myndighetene ønskte å fokusere på forsvaret nærmere hjemlandet og var urolig over at franskmennene kanskje planla en invasjon av Storbritannia (som de hadde prøvd på under den østerrikske arvefølgekrigen noen år tidligere ved å støtte den jacobittiske pretendenten).
Opptakt
Byng og flåten hans ble forsterket av skip som hadde klart å komme seg unna Menorca, men da han kom fram til øyen den 19. mai fant han ut at de franske troppene alt hadde invadert øya og bare garnisonen Fort St. Philip (Port Mahon) stod igjen. Byng sine ordrer var å avløse garnisonen, men en fransk skvadron på tolv linjeskip og fem fregatter kom i mellom dem ut på ettermiddagen. De to flåtene posisjonerte seg for slaget som fulgte morgenen etter.
Slaget
Byng sto imot tolv franske linjeskip og satte sine tolv største skip langs en enkel kamplinje og gikk mot enden av den franske linjen på losiden parallelt med den franske linjen. Han ga så ordre om å gå rundt og komme opp på langs av den franske flåten. Det dårlige signalsystemet på denne tiden førte derimot til forvirring og forsinkelser. Den britiske fronten tok imot mange treff fra de bedre utrustede franske skipene, mens de bakre skipene i linjen, inkludert flaggskipet til Byng, ikke klarte å komme innenfor rekkevidde for å benytte kanonene effektivt. Under slaget var Byng særdeles forsiktig og fulgte i overkant de vanlige kampprosedyrene. Flere av skipene hans ble derfor alvorlig skadde, selv om ingen skip gikk tapt. Etter å ha holdt krigsråd kom offiserene fram til at flåten deres ikke ville klare å påføre de franske skipene skade eller avløse garnisonen. Byng ga derfor ordre om å returnere til Gibraltar.
Ettervirkning
Slaget kunne regnes som uavgjort, men siden Byng ikke hadde klart å presse på for å avløse garnisonen eller følge etter den franske flåten, ble han hardt kritisert. Admiralitetet, som kanskje like mye ville dekke over at de hadde foreberedt seg dårlig til slaget, siktet Byng for å ha brutt Krigsartiklene ved at han ikke hadde gjort alt han kunne for å fullføre ordrene sine og støtte garnisonen. Byng ble stilt for krigsrett, funnet skyldig og dømt til døden ved skyting. Henrettelsen fant sted 14. mars 1757 på slagskipet «Monarch» i havnen i Portsmouth.
Henrettelsen av Byng er omtalt i romanen Candide av Voltaire.
Trass i at William Pitt hadde et sterkt ønske om å ta tilbake øya, ble det ikke sendt en ny flåte for å gjenerobre øya under krigen. Den kom til slutt tilbake til Storbritannia etter Paristraktaten i bytte mot Havanna og Manila.
Skip i slaget
Sortert etter rekkefølge i slaglinjen: og seks andre skip, blant annet «Deptford» 48/50 og «Dolphin» 22
HMS «Dolphin» ble seinere det første skipet som seilet rundt jorden to ganger.
og fem fregatter
EMP
EMP kan sikte til:
Storøy (Rørholtfjorden)
Storøy er ei innlandsøy helt sør i Rørholtfjorden i Bamble kommune i Telemark. Rørholtfjorden er en del av innsjøen Toke, som i hovedsak ligger i Drangedal kommune.
Øya er omtrent en kilometer lang, og omtrent 250 meter på det bredeste. Høyeste punkt er 128 meter over havet (ca. 67-72 meter over Tokes regulerte overflate). Øya, som i dag er fraflyttet, har hatt gårdsdrift siden 1600-tallet. Gårdsanlegget, som ligger nord på øya, er holdt i god stand, og ble valgt som innspillingssted for sesong syv av TV 2s reality-serie Farmen og sesong én av Farmen kjendis.
Liste over byer i Namibia
Dette er en liste over byer i Namibia.
Det uten sammenligning største byområde i Namibia er Windhoek. Området har 287 790 innbyggere (1. januar 2006). Dermed bor omkring 14 prosent av landets befolkning i hovedstadsregionen.
I tabellen er byer med mer enn 2 000 innbyggere tatt med. Antallet ved folketellingene 21. oktober 1991 og 27. august 2001 samt et beregnet folketall 1. januar 2006 er oppgitt. Folketallet omfatter byen uten forsteder. Tabellen er sortert etter folketall i 2006
Fjorgyn
Fjorgyn eller Fjorgvin (norrønt Fjörgyn, «jord») er beskrevet i Voluspå og Hårbardsljod som moren til guden Tor, sønn av Odin. Tor blir også nevnt som sønn av Lodyn (Hlóðyn) og av Jord (Jörð). Filologene har som regel tolket dette som at Fjorgyn og Lodyn er andre navn på Jord. Men mytologi er sjelden konsekvent og ikke alltid sammenhengende: I Loketretten blir Frigg, Odins hustru nevnt som «Fjörgyns mær», noe som kan tolkes som både «datter» og «møy». Snorre Sturlason nevner at Frigg er Fjorgyns datter, men dette kan være en misforståelse.
Fjorgyn er et hunkjønns navn, men det finnes også et hankjønns navn, Fjorgynn (eller Fjorgvin). Om disse er bror og søster (tilsvarende Frøy og Frøya), eller ektefeller, eller begge deler, er dog usikkert og har gitt store diskusjoner i forskningsverden. De opptrer uansett tidvis som mor til Frigg. En annen tolkning er at Fjorgyn også er et annet navn på Odin. En tredje tolkning at Fjorgyn og Lodyn (og kanskje også Jord) er et annet navn på Frigg. 'Fjör' er et gammelt ord for 'liv', og 'gyn' kan bety kvinne, eller mor.
Om fellesnevneren er Jord (Jörð) opptrer hun som en gudinne, åsynje, og i henhold til Snorre som både datter av og gift med Odin, og nevnes flere steder også som mor til Tor. Navnet gir assosiasjon til en fruktbarhetsgudinne som personifiseringen av jorden og den fruktbare jorden, og er kanskje svært gammel og går tilbake til en kult rundt modergudinnen.
Skriftlige kilder
Fjorgyn er attestert i Den eldre Edda og i Eddadiktet Hårbardsljod, vers 56, og i Voluspå, vers 56. I Loketretten i vers 26 er også nevnt. Hun nevnes også i Gylvaginning (kapittel 9) og Skaldskaparmål (kapittel 19) i Den yngre Edda. I kvadene nevnes Fjorgyn tidvis som kjenning for «jord» eller «land».
Guddommelig par
Hilda Ellis Davidson har teoretisert at Fjorgyn og Fjorgynn kan ha representert et guddommelig par hvor lite informasjon har blitt bevart for ettertiden, tilsvarende med andre mytologiske figurer som Ull og (teoretiserte) Ullin, Njord og Nerthus, og attesterte Frøy og Frøya.
Fjorgyn og Jord
Rudolf Simek har hevdet at Fjorgyn er ganske enkelt et annet navn for Jord ettersom hun ikke opptrer i Den yngre Edda som en særskilt gudinne. At hun heller ikke opptrer andre steder i skaldekvadene «som vil være forventet som et rent litterært alternativ til Jord kan man merke seg.»
Indoeuropeisk opprinnelse
Det har blitt fremmet teorier om at Fjorgyn kan representere en forlengelse av en tidligere ureuropeisk gud/gudinne for torden eller regn grunnet indoeuropeiske lingvistisk forbindelse mellom norrøne Fjorgyn, den hinduistiske regnguden Parjanya, den litauisk guden Perkūnas, og den slaviske guden Perun.
Viktor og Viktoria
Viktor und Viktoria er en tysk musikalsk komediefilm, produsert av UFA i 1933, og regissert av Reinhold Schünzel.
Filmen har blitt refilmatisert en rekke ganger. Bl.a. er den Oscar-belønnede filmen Victor/Victoria fra 1982 basert på Viktor und Viktoria. Det ble også laget en engelskspråklig refilmatisering i 1935 (First a Girl) og en tysk-språklig i 1957 (Viktor und Viktoria). I 1995 ble det laget av TV-film (Victor/Victoria).
Handling
En ung aspirerende sangerinne, Susanne, tar over etter skuespilleren Viktor ved en liten kabaret i Berlin. Der hadde Viktor tidligere vært ansatt som en kvinnelig imitator, og tilfeldigvis blir Susanne oppdaget av en agent som tror at hun virkelig er en mann.
Susanne blir etter hvert berømt, men situasjonen hennes blir ytterligere komplisert når hun oppdager at hun har blitt forelsket i Robert.
1353 Maartje
1353 Maartje er en hovedbelteasteroide og går i bane innenfor asteroidefamilien Eos. Den ble oppdaget 13. februar 1935 av Hendrik van Gent ved Union Observatory i Johannesburg.
Zaretsjnyj (Penza oblast)
Zaretsjnyj (russisk: Заре́чный), kalt Penza-19 (russisk: Пе́нза-19) mellom 1962 og 1992, er en lukket by i Penza oblast i Russland. Byen ligger 12 km øst for Penza. Innbyggertall: 62 970 (folketelling 2002).
Byen Zaretsjnyj ble grunnlagt i 1958 på territoriet til bydistriktet Zaretsjnyj i Penza. Byen ble lukket om omdøpt til Penza-19 i 1962.
Imad Mugniyah
Imad Mugniyah (født 7. desember 1962 i Tayr Debba i Libanon, drept av bilbombe den 12. februar 2008 i bydelen Kafr Sousa i Damaskus i Syria) var leder for Hizbollahs militære styrker.
23. oktober 1983 kjørte en lastebil med sprengstoff inn i den amerikanske ambassaden og en amerikansk marinebrakke i Beirut. Ambassadebygningen ble sprengt i småbiter og 299 mennesker mistet livet. USA holder Imad Mugniyah ansvarlig for disse angrepene.
I oktober 2001 dukket Imad Mugniyah opp på FBIa liste over topp 22 Most Wanted Terrorists, og det ble utlovet en belønning på 5 millioner dollar for tips som kunne føre til hans arrestasjon.
På 1990-tallet forsøkte Mossad å likvidere Mugniyah i Sør-Beirut. De klarte å drepe broren hans i operasjonen, og de håpte dette ville gi en ny mulighet til å kidnappe eller likvidere ham i brorens begravelse. Men Mugniyah møtte ikke opp.
Liste over Finnmarks fylkesmenn
Liste over Finnmarks fylkesmenn begynner i 1661, og omfatter amtmenn i Vardøhus amt (1661-1787) og Finmarkens amt (1787-1919) og fylkesmenn i Finnmark fylke siden 1919.
Ved en kongelig resolusjon av 1660 ble det slått fast at Vardøhus amt skulle opprettes. Vardøhus amt var et underamt under Trondhjems stiftamt frem til 1866, og deretter under Tromsø stiftamt til 1918. Geografisk tilsvarte amtet det tidligere Vardøhus len, som ble gjort til hovedlen i 1576, etter tidligere å ha ligget under Bergenhus len. I 1680 ble Vardøhus amt innlemmet i Nordlandenes amt, som samtidig skiftet navn til Nordlands amt, men Vardøhus ble skilt ut igjen allerede i 1685.
Den 5. september 1787 ble Senjen og Tromsø fogderi overført fra Nordlands amt til Vardøhus amt. Vardøhus amt skiftet samtidig navn til Finnmarkens amt. Den 1. oktober 1866 ble fogderiet skilt ut som eget amt under navnet Tromsø amt.
Ved Lov om forandring av rikets inddelingsnavn av 14. august 1918, edret Finnmarkens amt den 1. januar 1919 navn til Finnmark fylke. Samtidig ble begrepene amt og amtmann erstattet av fylke og fylkesmann.